Държавен вестник, бр. 32, 2021 г., стр. 27

БРОЙ  32	
Д Ъ Р Ж А В Е Н  В Е С Т Н И К 	
СТР.  27  
настоящото правило. 
3.4 
На кораб, който плава под флага на държава, която не е Страна, не се издава 
Международно свидетелство за предотвратяване на замърсяването при превоз на вредни 
течни вещества в наливно състояние. 
4 
Международното свидетелство за предотвратяване на замърсяването при превоз на 
вредни течни вещества в наливно състояние се изготвя по форма, съответстваща на 
образеца, даден в приложение 3 към този Анекс, като трябва да е изготвено най-малко на 
английски, френски или испански език. Когато се използват и вписвания на официалния 
език на държавата, под чиетознаме корабът да плава, те имат предимство в случай на спор 
или несъответствие. 
Правило 10 
Продължителност и валидност на свидетелството 
1 Международното свидетелство за предотвратяване на замърсяването при превоз на 
вредни течни вещества в наливно състояние се издава за период, указан от 
Администрацията, който не трябва да надвишава 5 години. 
2.1 
Независимо от изискванията на параграф 1 от настоящото правило, когато 
подновителният преглед е приключил 3 месеца преди датата на изтичане валидността на 
наличното свидетелство, новото свидетелство важи от датата на приключване на 
подновителния преглед до дата, не по-късна от 5 години след датата на изтичане на 
наличното свидетелство. 
2.2 
Когато подновителният преглед е приключил след датата на изтичане на 
валидността на наличното свидетелство, новото свидетелство важи от датата на 
приключване на подновителния преглед до дата, не по-късна от 5 години след датата на 
изтичане на валидността на наличното свидетелство. 
2.3 
Когато подновителният преглед е приключил след повече от 3 месеца преди датата 
на изтичане на валидността на наличното свидетелство, новото свидетелство важи от 
датата на приключване на подновителния преглед до дата, не по-късна от 5 години след 
датата на приключване на подновителния преглед. 
3 
Ако свидетелството е издадено за срок, по-малък от 5 години, Администрацията 
може да продължи неговата валидност след датата на изтичането му до края на 
максималния период, посочен в параграф 1 от настоящото правило, при условие че са 
извършени прегледите, посочени в правило 8.1.3 и 8.1.4 от този Анекс, необходими за 
издаването на свидетелство за срок от 5 години. 
4 
Ако след приключването на подновителния преглед ново свидетелство не може да 
бъде издадено, или да бъде предоставено на кораба преди датата на изтичане на 
валидността на наличното свидетелство, лицето или организацията, упълномощени от 
Администрацията, може да потвърди наличното свидетелство, като то се счита за валидно 
за нов период, който не може да надвишава 5 месеца, считани от датата на изтичане на 
валидността му. 
5 
Ако на датата на изтичане на валидността на свидетелството корабът не се намира в 
пристанище, в което може да се извърши преглед, Администрацията може да удължи 
валидността на това свидетелство, но удължаване се разрешава единствено, за да се 
позволи на кораба да приключи своето пътуване до пристанище, в което да бъде подложен 
на преглед и то единствено в случай, че тази мярка изглежда навременна и разумна. 
Валидността на свидетелство не може да бъда удължавана за повече от 3 месеца и корабът,